אבנר ישר

אבנר ישר (נולד ב-13 ביוני 1956) הוא אדריכל ישראלי והבעלים של משרד ישר אדריכלים. אבנר הוא בנם של רמה סמסונוב, זמרת אופרה, מורה בבית הספר "בית צבי" ובעלת התואר "יקירת העיר תל אביב", והאדריכל יצחק ישר, זוכה פרסי רוקח ורכטר, אשר תכנן בניינים רבים בישראל כדוגמת "מוזיאון תל אביב", מגדל "מקסיקו" באוניברסיטת תל אביב, מגדלי דוד וקניון "דיזנגוף סנטר". בסוף שנות ה-70 החל אבנר ללמוד באוניברסיטת תל אביב פסיכולוגיה ופילוסופיה. טרם סיים את לימודי התואר, בחר ישר לשנות את תחום לימודיו ובשנת 1980 החל ללמוד אדריכלות באקדמיית בצלאל בירושלים. לאחר ארבע שנים המשיך ללימודים בטכניון בחיפה, שם סיים את לימודיו בשנת 1986. כבר במהלך שנות לימודיו, החל אבנר לעבוד עם אביו במשרדו. החל משנת 1997 אבנר ישר הוא האדריכל הראשי ובעליו של משרד "ישר אדריכלים". בשנת 2002 אושרה התוכנית של שכונת פארק צמרת בתל אביב אותה תכנן משרדו של אבנר ישר. בשכונה זו תכנן אבנר גם ארבעה בניינים רבי קומות: One Tower, W Tower, W Prime ומגדל ROM הגבוה בשכונה. בשנת 2009, זכה ישר בתחרות לתכנון בניין הרשות לפיתוח המטרופולין של העיר היידראבאד שבהודו, לאחר שגבר על כ-10 משרדים הודים ובינלאומיים כאחד. אל גמר התחרות הגיעו כ-4 משרדים, מהם נבחר הפרויקט של ישר. בשנת 2011, היה אבנר לאדריכל הישראלי הראשון אשר שניים מהבניינים שבתכנונו נכללו בתחרות הבינ"ל לגורדי שחקים - CTBUH. בשנת 2014 לימד אבנר בפקולטה לאדריכלות באוניברסיטת תל אביב. באותה שנה פרסם אבנר מחקר על העיר תל אביב הבוחן את הרצף העירוני בין חלקי העיר. במחקר זה הציע אבנר ליצור צירים ראשיים בעיר אשר יישאו שם אחד, כמו גם לבנות גשרים נוספים מעל לנתיבי איילון אשר יחברו את חלקי העיר המנותקים ממזרח ומערב. . בשנת 2017, לאחר תכנון פרויקטים משותפים כגון מגדלי תוצרת הארץ (TOHA) בתל אביב ו"ביי 51" בחיפה, הקים אבנר משרד משותף עם האדריכל והמעצב הישראלי-לונדוני רון ארד בשם"AradYashar" באותה שנה פורסמה הרצאה שהעביר אבנר בבצלאל - "מגדלי מגורים כיציאה ממשבר" - בספר "חולמים על הבית – משבר הדיור המתמשך והבנייה לגובה בישראל" בעריכת יהושע גוטמן ובהוצאת רסלינג. בשנת 2018 זכה משרדו של אבנר בשני פרסים ראשונים בטקס מצוינות ב"ענף הבניה והתשתיות": בקטגוריית "מתחם מגורים יוקרתי" לפרויקט שוק בצלאל בתל אביב, ובקטגוריית "בנייני משרדים" לפרויקט "בית ויתניה-פדקו בהרצליה". בשנת 2021, בניין ToHA שתוכנן על ידי רון ארד ואבנר ישרזכה בפרס "בניין המשרדים הטוב בעולם" (Best Tall Office Building), וכן בפרס "גורד השחקים הטוב ביותר במזרח התיכון ואפריקה" (Best Tall Building Middle East and Africa), במסגרת התחרות השנתית של ארגון CTBUH (Council on Tall Buildings and Urban Habitat). ישר תכנן את מגדל רוטשילד 1, מגדלי דה וינצ'י, ומגדלי "סומייל" בתל אביב, מגדל דאבליו, דאבליו פריים ורום בשכונת פארק צמרת, וכן את מגדלי הבורסה ליהלומים ברמת-גן, בהם מגדל 120 המתוכנן להיות גורד השחקים הגבוה ביותר בישראל, ובין הגבוהים בעולם, בן 120 קומות (ובגובה של כחצי קילומטר) כמו כן תכנן ישר מספר רב של מתחמים ובהם: מתחם השוק הסיטונאי, מתחם שוק בצלאל ומתחם שוק העלייה בתל אביב. ישר פיתח גם תוכנית אב בעלת אופי של עירוב שימושים למתחם "יוספטל" בחולון ותוכנית פינוי בינוי בפינת הרחובות דפנה וארלוזורוב שבתל אביב. בשנת 1983 נישא למיכל בהיר ולהם שלושה ילדים. בשנת 1998 התגרשו. בשנת 2010 נישא בשנית עם השחקנית והבמאית רונית אלקבץ, ובשנת 2012 נולדו להם תאומים. בשנת 2016, התאלמן מאשתו, לאחר מלחמה ממושכת במחלת הסרטן. בשנת 2020 נישא בשלישית לאדריכלית עדי עיני. בשנת 2021 נולד בנם הבכור של הזוג וב-2023 בנם השני. הזוג מתגורר בתל אביב. בשנת 2013, לאחר מות אביו, יזם אבנר את פרויקט "סדנת ישר" וכן את פרס "יצחק ישר" בשיתוף עם המחלקה לאדריכלות באוניברסיטת תל אביב. פרס ישר, הוא פרס כספי המוענק לבוגר/ת החוג לאדריכלות אשר הצטיין/נה בתכנון פרויקט הגמר שלו/ה. בשנת 2017, לאחר מותה של אשתו רונית אלקבץ, יזם אבנר בשיתוף עם שלומי אלקבץ (אחיה של רונית) את מלגת "ללא פחד" על שם רונית. מלגה זו אשר נתמכת גם במכללת ספיר וכן גופי קולנוע נוספים מעניקה מימון כספי ליוצרים נועזים בתחום הקולנוע. בשנת 2019 הושלמה בנייתו של מרכז התמיכה בחולי סרטן ע"ש מוטי זיסר בעיר פתח תקווה אשר תוכננה על ידי ישר. המרכז כולו תוכנן ובנייתו לוותה במשך עשור בהתנדבותו המלאה של ישר. מדיה וקבצים בנושא אבנר ישר בוויקישיתוף פרק על אבנר ישר בסדרת אדריכלי החלומות של XNET רן פוני, הכי רחוק מהבניינים הנוצצים של ת"א: לאדריכל אבנר ישר יש פתרון מקורי ליישובי עוטף עזה, באתר ישראל היום, 21 במרץ 2024 הדס בשן, "רונית הגשימה את כל מאוויי. כל מה שרציתי וכמהתי אליו התגשם", באתר MAKO, ‏28/6/2018 פרס רכטר יוענק היום, באתר דבר, ‏19 בדצמבר 1972 שר יצחק ושות' תכנון ערים, אדריכלות והנדסה, באתר מחלקה ראשונה לא אגור במגדלי העשירים, באתר כלכליסט, ‏20/11/2013 צאלה קוטלר, פורטפוליו / אבנר ישר, באתר גלובס, ‏08/4/2010 פרופיל חברה, באתר Dun's דיאנה בחור ניר, מגדלים לא מיועדים למיליונרים. המדינה צריכה לעודד אנשים רגילים לעבור אליהם, באתר כלכליסט, ‏12/11/2020 נועם דביר, שני מגדלים ישראליים יתחרו לראשונה על פרס מגדל השנה בעולם, באתר הארץ, ‏03/08/2011 יוליה פריליק-ניב, בשורה מרעישה בעולם האדריכלות: רון ארד ואבנר ישר מתאחדים, באתר WALLA, ‏31/1/2021 האדריכל הישראלי, אבנר ישר זכה בתכנון פרויקט יוקרתי בעיר הידראבאד שבהודו, ‏12/8/2009 תכנון מוצע לעיר תל תאביב, באתר ישר אדריכלים הילה ציאון, קרחון בתל אביב: צפו במתחם המשרדים המיוחד בדרך השלום, באתר WALLA רעות ברנע, האדריכלים רון ארד ואבנר ישר יקימו משרד משותף בתל אביב, באתר כלכליסט, ‏30/1/2021 הספר חולמים אחר הבית, באתר רסלינג שני פרסים יוקרתיים הוענקו לישר אדריכלים בטקס מצוינות בענף הבניה והתשתיות 2018, באתר טלנירי מגדל ToHA בתל-אביב הוכתר כבניין הטוב ביותר במזרח התיכון, באתר ynet, 24 במאי 2021 מלכתחילה הוא לא נועד להיות כמו שאר הבניינים, באתר MAKO, ‏25/5/2021 רשימת הזוכים בתחרות, באתר CBTUH, ‏2021 תיאור הבניין והארכיטקטים, באתר CBTUH שלומית צור, עיריית רמת-גן אישרה את הקמת המגדל הגבוה בישראל, באתר גלובס, ‏7/4/2019 עופר פטרסבורג, חצי ק"מ לגובה: אושר המגדל הגבוה בישראל, באתר ynet, 7 באפריל 2019 נעמה ריבה, אם פרויקט שוק העלייה ישנה את כללי המשחק בדרום תל אביב?, באתר הארץ, ‏05/12/2020 אורן שטרנברג, מגדלים של 65 קומות, מטרו ותחנת רכבת, מגורים ומסחר: כך ייראה מרחב יוספטל, באתר hashikma-holon, ‏2/11/2020 כרמלה קופר, על השולחן בחולון: פינוי בינוי יוספטל הכולל 414 יח"ד קיימות ו-687 יח"ד חדשות, באתר magdilim, ‏2/11/2020 אריק מירובסקי, אושר פרויקט פינוי בינוי עם 1,400 יחידות דיור במתחם דפנה-ארלוזרוב בת"א, באתר The Marker, ‏2/2/2015 יפעת הללי, חתונה מאוחרת: רונית אלקבץ התחתנה, באתר MAKO, ‏27/6/2010 ערן בר-און, חתונה מאוחרת: רונית אלקבץ נשואה, באתר ynet, 27 ביוני 2010 רז גלבוע, רונית אלקבץ משיקה את התאומים, באתר MAKO, ‏3/5/2012 רן בוקר, רונית אלקבץ הלכה לעולמה בגיל 51, באתר ynet, 19 באפריל 2016 תחיה ברק, עדי נישאה לאלמן של רונית אלקבץ: "אבנר אמר שהיא שלחה אותי אליו", באתר XNET, ‏3/11/2020 קשת רוזנבלום, פרס יצחק ישר הוענק לסטודנטית לאדריכלות, באתר הארץ, ‏09/01/2013 פרס האדריכל יצחק ישר, באתר אוניברסיטת תל אביב נירית אנדרמן, המיזם על שם רונית אלקבץ העניק מלגות ליוצרי קולנוע בסך כ–700 אלף שקלים, באתר הארץ, ‏21.03.18 אפי טריגר, מלגות על שם רונית אלקבץ ז”ל, באתר Efitriger.com נחנך לאחרונה - מרכז תמיכה חדש בחולי סרטן, באתר עזר מציון עזר מציון חנכה בפ"ת את מרכז התמיכה החדש בחולי סרטן ע"ש מוטי זיסר, באתר פתח תקווה, ‏2/7/2019 דוח שנתי עזר מציון 2011 ע"מ 42 שירלי ששון-עזר, האדריכל אבנר ישר: "מגדלים יהפכו למוצר עממי, כמו פלאפון, באתר כלכליסט, ‏07/03/2011 אורי חודי, גינדי בונים מגדל מגורים נוסף בשוק הסיטונאי, באתר גלובס, ‏24/6/2015